Manažérska rola

Manažérská rola je pojem z oblasti manažmentu. Zo sociologického hľadiska je rola manažéra funkcia, v ktorej manažér pôsobí vo vzťahu k iným ľuďom. Z hľadiska manažmentu roly vyjadrujú špecifické formy správania, ktoré sú potrebné na vykonávanie úlohy daného pracovného miesta alebo práce. Manažérske roly existujú vo vzťahu k podriadeným, nadriadeným, ku spolupracovníkom, majiteľom a zákazníkom. Delia sa na:
 formálna rola - vyplývajúca z pracovných a formálnych vzťahov pracovníka v organizačnej štruktúre spoločnosti (riaditeľ, vedúdi a iní),
 neformálna rola - vyplývajúca z osobných vzťahov medzi pracovníkmi (priateľ, manžel).
Každý manažér zastáva tri roly, sú nimi vedúci, podriadený a spolupracovník, základná rola každého manažéra spočíva v pomoci skupine spolupracovníkov splniť určitú úlohu, udržať skupinu ako celok a zaistiť, aby všetci spolupracovníci prispeli k riešeniu úloh podľa svojích schopností a možností.

Manažérske roly podľa  Mintzberga
Najznámejšiu a najcitovanejšiu charakteristiku rolí zaviedol v roku 1973 Henry Mintzberg, profesor riadenia na McGillovej univerzite v Montreale.
Informačné roly
 manažér vystupuje v role ako príjemca informácií - monitorovanie, triedenie, spracovanie a hodnotenie zistených informácií,
 manažér vystupuje ako šíriteľ informácií - šíri informácie smerom do organizácie, tj. nadriadeným, podriadeným a spolupracovníkom,
 manažér vystupuje ako hovorca - šíri informácie z firmy smerom von, tj. zákazníkom, dodávateľom a iným.
Interpersonálna rola 
 manažér vystupuje v role ako líder a spojovací článok - vychádzanie s ľuďmi vnútri organizácie, koordinácia a vedenie podriadených, hodnotenie, vzdelávanie, riešenie konfliktov,
 manažér vystupuje v role ako predstaviteľ organizácie - vychádzanie s ľuďmi mimo organizácie, propagácia služieb a výrobkov, obchodné rokovanie,
Rozhodovacie roly
 manažér vystupuje v role ako podnikateľ - vykonávanie podnikateľských funkcií, získavanie nových zákazníkov a reagovanie na vonkajšie  zmeny,
 manažér vystupuje v role ako alokátor zdrojov - rozhodovanie o umiestnení zdrojov, zamestnancov, rozširovaní výroby a iné,
 manažér vystupuje v role ako vyjednávač a riešiteľ problémov - riešenie krízových situácií,
 manažér vystupuje v role ako reprezentant organizácie - zastupovanie organizácie na verejnosti a jej prezentovanie.

 Zdroj 

Kategória:Manažment